Tämä ehdotuksen perustana on Euroopan unionin toiminnasta tehdyn sopimuksen (SEUT-sopimus) 82 artiklan 1 kohdan d alakohta yhdessä 218 artiklan 6 kohdan a alakohdan kanssa.

Tämä on ainoa rikosoikeudellista yhteistyötä koskeva EU:n tason kansainvälinen sopimus, jonka liitteisiin sisältyy luettelo toimivaltaisista ja keskusviranomaisista sekä hyväksyttävistä kielistä. Lisäksi neuvoston asetuksen (EU) 2017/1939 104 artiklan 3 kohta muodostaa oikeusperustan EPPOn tunnustamiselle keskus- ja toimivaltaiseksi viranomaiseksi sopimusta sovellettaessa.

Lisäksi neuvoston asetus (EU) 2017/1939 tuli voimaan 20. marraskuuta 2017. Kyseisen asetuksen 104 artiklan 3 kohdassa säädetään, että kansainväliset sopimukset yhden tai useamman kolmannen maan kanssa, jotka unioni on tehnyt tai joihin se on liittynyt Euroopan unionin toiminnasta tehdyn sopimuksen 218 artiklan mukaisesti yhden tai useamman kolmannen maan kanssa EPPOn toimivaltaan kuuluvilla aloilla, sitovat EPPOa. Tämän säännöksen perusteella on tarpeen saattaa sopimuksen liitteet ajan tasalle, jotta voidaan varmistaa, että EPPO tunnustetaan neuvoston asetuksen (EU) 2017/1939 22, 23 ja 25 artiklassa säädettyä toimivaltaansa käyttäessään viranomaiseksi, jolla on toimivalta esittää, lähettää ja vastaanottaa sopimuksen mukaisia keskinäistä oikeusapua koskevia pyyntöjä sekä vastata niihin.

On aika saattaa sopimuksen liitteet ajan tasalle, sillä on otettava huomioon tietyt jäsenvaltioiden kansallisten viranomaisten muutokset. Jäsenvaltiot ovat ilmoittaneet tällaisten muutosten tarpeesta neuvoston pääsihteeristölle. Tämä päätös sisältää jäsenvaltioiden ehdottamat muutokset.

Sopimuksen liitteissä luetellaan sopimuspuolten keskusviranomaiset (liite I); viranomaiset, joilla on valtioiden lainsäädännön nojalla toimivalta esittää keskinäistä oikeusapua koskevia pyyntöjä sopimuksen mukaisesti (liite II); ja hyväksytyt kielet (liite III).

Sopimuksen tavoitteena on tehostaa rikosasioissa annettavaa keskinäistä oikeusapua koskevaa Euroopan unionin jäsenvaltioiden ja Japanin välistä yhteistyötä. Sopimuksen mukaan pyynnön vastaanottavan valtion on pyynnön esittävän valtion pyynnöstä annettava keskinäistä oikeusapua rikosasioissa tutkinnan, syytetoimien ja muiden menettelyjen, kuten oikeudenkäyntien, yhteydessä.

Tämä päätös sisältää jäsenvaltioiden ehdottamia kansallisia viranomaisia koskevia muutoksia, jotka on sisällytettävä sopimuksen liitteisiin.

Tämä ehdotus rajoittuu siihen, mikä on tarpeen sen varmistamiseksi, että sopimuksen liitteet ovat ajan tasalla. Ehdotuksessa ei ylitetä sitä, mikä on tarpeen asetettujen tavoitteiden saavuttamiseksi.

•Toteuttamissuunnitelmat, seuranta, arviointi ja raportointijärjestelyt

Ei sovelleta.

•Selittävät asiakirjat (direktiivien osalta)

Ei sovelleta.

•Ehdotukseen sisältyvien säännösten yksityiskohtaiset selitykset

Tämä ehdotus sisältää sopimuksen liitteiden I, II ja III muutetun tekstin, jossa esitetään luettelo sopimuspuolten keskusviranomaisista (liite I); viranomaiset, joilla on valtioiden lainsäädännön nojalla toimivalta esittää keskinäistä oikeusapua koskevia pyyntöjä sopimuksen mukaisesti (liite II); ja hyväksytyt kielet (liite III). Liitteisiin sisältyy myös unionin uusi elin – Euroopan syyttäjänvirasto.

2022/0245 (NLE)

Ehdotus

NEUVOSTON PÄÄTÖS

Euroopan unionin ja Japanin välisen keskinäistä oikeusapua rikosasioissa koskevan sopimuksen liitteiden I, II ja III muutoksen hyväksymisestä

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 82 artiklan 1 kohdan d alakohdan yhdessä sen 218 artiklan 6 kohdan a alakohdan kanssa,

ottaa huomioon Euroopan komission ehdotuksen,

ottaa huomioon Euroopan parlamentin hyväksynnän,

sekä katsoo seuraavaa:

(1)Euroopan unionin ja Japanin välinen sopimus keskinäisestä oikeusavusta rikosasioissa, jäljempänä ’sopimus’, tehtiin neuvoston päätöksellä 2010/616/EU, ja se tuli voimaan 2 päivänä tammikuuta 2011.

(2)Sopimuksen liitteissä luetellaan sopimuspuolten keskusviranomaiset (liite I); viranomaiset, joilla on valtioiden lainsäädännön nojalla toimivalta esittää keskinäistä oikeusapua koskevia pyyntöjä sopimuksen mukaisesti (liite II); ja hyväksytyt kielet (liite III). Sopimuksen 30 artiklan mukaisesti sopimuspuolet voivat muuttaa liitteitä yhteisellä suostumuksella muuttamatta sopimusta.

(3)Koska on otettava huomioon jäsenvaltioiden kansallisten viranomaisten tietyt muutokset ja varmistettava, että Euroopan syyttäjänvirasto tunnustetaan viranomaiseksi, jolla on toimivalta laatia, lähettää, ja vastaanottaa sopimuksen mukaisia keskinäistä oikeusapua koskevia pyyntöjä ja vastata niihin, on tarpeen saattaa kyseiset sopimuksen liitteet ajan tasalle.

(4)Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevan 3 artiklan ja 4 a artiklan 1 kohdan mukaisesti Irlanti on [... päivätyllä kirjeellä] ilmoittanut haluavansa osallistua tämän päätöksen hyväksymiseen ja soveltamiseen.] TAI Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevien [1 ja 2 artiklan [sekä 4 a artiklan 1 kohdan mukaisesti] Irlanti ei osallistu tämän asetuksen hyväksymiseen, päätös ei sido Irlantia eikä sitä sovelleta Irlantiin, sanotun kuitenkaan rajoittamatta mainitun pöytäkirjan 4 artiklan soveltamista.